text: Grise døde i gårdbrand
  04 februar 2014 kl. 05.17
  16 grise indebrændte mandag aften under en gårdbrand ved Asserballe på Als.
  Branden opstod omkring kl. 21.00 i en staldbygning på en mindre gårdejendom på Korshøj. Brandvæsnet fik hurtigt branden under kontrol, men inden da var flere grise løbet over markerne, mens andre var omkommet i flammerne.
  I alt tre søer og 13 pattegrise døde under branden. Ingen mennesker kom til skade, oplyser vagtchefen ved Syd- og Sønderjyllands Politi til TV SYD.
  Årsagen til branden er endnu ukendt.
  
  Fra Twitter:
  Ifm. gårdbrand v/Asserballe er 4 grise p.t. aflivet af dyrlæge. Flere grise fortsat på fri fod. Branden under kontrol. #politidk
  
  Gårdbrand v/Asserballe på Als. Mindre dyrehold - brandvæsen er på stedet og dyrlæge tilkaldt. 3-4 grise løbet ud over markerne #politidk
  
  